**12/2022.**

*Üllés Nagyközségi Önkormányzat*

 *Képviselőtestület Pénzügyi- és Ügyrendi Bizottsága*

*2022. október 11-én megtartott nyílt ülésének*

**JEGYZŐKÖNYVE**

*Tfik-ban rögzítve: 2022. október*

Üllés Nagyközségi Önkormányzat

Képviselőtestület Pénzügyi- és Ügyrendi Bizottsága

2022. október 11-i nyílt ülésén meghozott

**H A T Á R O Z A T O K**

**71/2022.(X.11.)PÜB határozat**  3.o.

**Tárgy:** A Pénzügyi- és Ügyrendi Bizottság 2022. szeptember 6-i nyílt ülésének napirendi pontja

**72/2022.(X.11.)PÜB határozat**  4.o.

**Tárgy:** Rendelet-tervezet – a temetőről és a temetkezés rendjéről szóló 14/2022.(VIII.5.)önkormányzati rendelet módosításáról

**73/2022.(X.11.)PÜB határozat**  6.o.

**Tárgy**: Az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól” szóló 13/2021.(X.19.) önkormányzati rendelet függelékének módosítása

**74/2022. (X. 11.) önkormányzati határozat** 7.o.

**Tárgy:** Döntés a 490/4 helyrajzi számú ipari terület bérbeadásáról

**75/2022. (X. 11.) önkormányzati határozat** 7.o.

**Tárgy:** Döntés a 490/5 helyrajzi számú ipari terület bérbeadásáról

**76/2022. (X. 11.) önkormányzati határozat** 8.o.

**Tárgy:** Döntés a 490/7 helyrajzi számú ipari terület bérbeadásáról

**77/2022. (X. 11.) önkormányzati határozat** 8.o.

**Tárgy:** Döntés a 490/2 és 490/3 helyrajzi számú ipari területek bérbeadásáról

**78/2022. (X. 11.) önkormányzati határozat** 9.o.

**Tárgy:** Forrás-4 Szennyvíz-Közmű Önkormányzati Társulás megszüntetése — megszűnés időpontjának módosítása

**79/2022. (X. 11.) önkormányzati határozat** 9.o.

**Tárgy:** Közbeszerzési eljárás megindítása – „Üllés Nagyközség belterületi vízrendezés III. ütem – 2021

**80/2022. (X. 11.) önkormányzati határozat** 10.o.

**Tárgy:** Zárt ülés elrendelése

**Jegyzőkönyv**

Készült: Üllés Nagyközségi Önkormányzat Képviselőtestület Pénzügyi- és Ügyrendi Bizottsága 2022. október 11-én megtartott nyílt ülésén

Helye: Polgármesteri Hivatal, Tárgyaló

A Pénzügyi- és Ügyrendi Bizottság részéről jelen vannak:

Dudás János elnök, Mészáros Marcell bizottság tagja

Távolmaradását előzetesen jelezte: Fodorné Bodrogi Judit bizottság tagja

Tanácskozási joggal jelen van: Nagy Attila Gyula polgármester, Juhász Attila alpolgármester, Dr. Borbás Zsuzsanna jegyző

Jegyzőkönyvvezető: Balogh Márta igazgatási ügyintéző

Dudás János PÜB elnök: köszönti a megjelenteket, megállapítja, hogy a 3 bizottsági tag közül 2 jelen van, a bizottság határozatképes, a nyílt ülést megnyitja.

A jegyzőkönyv másik aláírójaként Mészáros Marcell bizottsági tagot, jegyzőkönyvvezetőnek Balogh Márta igazgatási előadót javasolja.

A Pénzügyi- és Ügyrendi Bizottság a javaslattal egyhangúan egyetért.

Dudás János PÜB elnök: javasolja a nyílt ülés napirendjeként a meghívóban szereplő napirendek megtárgyalását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**71/2022.(X.11.)PÜB határozat**

**Tárgy:** A Pénzügyi- és Ügyrendi Bizottság 2022. október 11-i nyílt ülésének napirendi pontja

**H A T Á R O Z A T**

A Pénzügyi- és Ügyrendi Bizottság a 2022. október 11-i nyílt ülés napirendi pontjait az alábbiak szerint elfogadja:

**1.) Rendelet-tervezet – a temetőről és a temetkezés rendjéről szóló 14/2022.(VIII.5.) önkormányzati rendelet módosításáról**

Előadó: Nagy Attila Gyula polgármester

**2.)**

**-Az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól” szóló 13/2021.(X.19.) önkormányzati rendelet függelékének módosítása**

**- Az önkormányzat tulajdonában lévő ingatlanok hasznosításának felülvizsgálata**

Előadó: Nagy Attila Gyula polgármester

**Aktuális kérdések**

**3.) Döntés az Ipari területek bérbeadásáról**

Előadó: Nagy Attila Gyula polgármester

**4.) Forrás-4 Szennyvíz-Közmű Önkormányzati Társulás megszüntetése — megszűnés időpontjának módosítása**

Előadó: Nagy Attila Gyula polgármester

**5.)** **Közbeszerzési eljárás megindítása – „Üllés Nagyközség belterületi vízrendezés III. ütem – 2021.**

Előadó: Nagy Attila Gyula polgármester

Erről jegyzőkönyvi kivonaton értesítést kap:

1. bizottsági tagok

**1.) Napirend**

**Rendelet-tervezet – a temetőről és a temetkezés rendjéről szóló 14/2022.(VIII.5.)önkormányzati rendelet módosításáról**

 Előadó: Nagy Attila Gyula polgármester

Dudás János PÜB elnöke: az előterjesztést megkapták.

Dr. Borbás Zsuzsanna jegyző: a testület az augusztusi ülésén fogadta el a rendeletet. A kormányhivatal törvényességi észrevételében kisebb pontosításokat javasolt. A rendelet bevezető részéből kimaradt az Mötv. A működésre-üzemeltetésre vonatkozó szabályok „szűkebben” kerültek meghatározásra, a temetőtörvény alapján ezek részletesebb meghatározása szükséges. Az 1. melléklet 1. a) és b) pontban meghatározott díjakon annyi változás történt, hogy a díjarányosítást pontosan kell elvégezni, a díjak összege 10 évre arányosítva semmiképp sem lehet több, mint a 25 évre meghatározott.

Pontosították az 1. melléklet 12. pontját is. Az önkormányzat alanyi adómentességet választott és így a nettó díj összege megegyezik a bruttó díj összegével.

A rendelet-tervezetet a Dél-alföldi regionális fogyasztóvédelmi egyesületnek megküldték, a véleményezés megérkezett, ez az ülés előtt kiosztásra került.

Dudás János PÜB elnöke: kérdés, észrevétel van-e a rendelet-tervezettel kapcsolatosan? Ha nincs javasolja a rendelet-tervezet elfogadását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért és az alábbi határozatot hozza:

**72/2022.(X.11.)PÜB határozat**

**Tárgy:** Rendelet-tervezet – a temetőről és a temetkezés rendjéről szóló 14/2022.(VIII.5.)önkormányzati rendelet módosításáról

**H A T Á R O Z A T**

A Pénzügyi- és Ügyrendi Bizottság a temetőről és a temetkezés rendjéről szóló 14/2022.(VIII.5.)önkormányzati rendelet módosításáról szóló rendelet-tervezetet a melléklet szerint elfogadásra javasolja.

Erről jegyzőkönyvi kivonaton értesítést kap:

1. bizottsági tagok

**2.) Napirend**

**-Az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól” szóló 13/2021.(X.19.) önkormányzati rendelet függelékének módosítása**

**- Az önkormányzat tulajdonában lévő ingatlanok hasznosításának felülvizsgálata**

Előadó: Nagy Attila Gyula polgármester

Dudás János PÜB elnöke: az előterjesztést megkapták, kéri ismertessék azt.

Nagy Attila Gyula polgármester: ez egy hatalmas anyag és nem biztos, hogy a bizottsági tagok látják, hogy melyik terület, hol van. Az anyagból ki kell választani, hogy melyik forgalomképes, melyik eladható. Szántót, gyümölcsöst, erdőt lehet értékesíteni, mivel művelni az önkormányzat nem tudja és nem is akarja – nekik a kötelező feladataikra kell koncentrálniuk.

Az erdőt pl. nem tudja hol van?

Juhász Attila alpolgármester: ő tudja, a Petőfi dűlőben van.

Nagy Attila Gyula polgármester: az értékesíteni kívánt területek kiválasztása, az arról való döntés nem egy „alkalmas történet”, azt több alkalommal is meg kellene tárgyalni.

Juhász Attila alpolgármester: igen, akár projektorral szemléltetni is lehetne a területeket, melyik, hol található.

Több terület van a hulladékudvarhoz közel, ezek kinyúlnak egészen a kanálisig.

Dudás János PÜB elnöke: a „Kincsek a nap alatt” rendszerben ő is megnézte a földeket, melyek között több „beszorult” terület is van.

Nagy Attila Gyula polgármester: ő a tó körüli területeket nem adná el, stratégiailag arra szükség lesz, lehet.

Dr. Borbás Zsuzsanna jegyző: az elhangzottak alapján abban azért szeretné a bizottsági tagok figyelmét felhívni, hogy 2 db melléklet van. Az 1. melléklet a rendelet függeléke, mely a teljes vagyonlistát tartalmazza, függetlenül attól, hogy forgalomképes, korlátozottan forgalomképes, vagy forgalomképtelen – és mely az ASP és az eszköznyilvántartó rendszerrel aktualizálásra került. A 2. mellékletben viszont már ki vannak gyűjtve azok a vagyonelemek, melyek a forgalomképes üzleti vagyonba tartoznak, potenciálisan értékesíthetők, ezekből összesen 38 db van.

Nagy Attila Gyula polgármester: a határozati javaslat – II. 2.) pontjában az szerepel, hogy a testület felhatalmazza a jegyzőt, hogy az 1.) pontban szereplő vagyonelemek értékesítésével kapcsolatos intézkedéseket a vagyonrendeletben foglalt rendelkezések figyelembe vételével tegye meg.

Dr. Borbás Zsuzsanna jegyző: igen, és a mindenkori piaci árak figyelembe vételével.

Nagy Attila Gyula polgármester: lehet, hogy a határozati javaslat – II-ben nem is kellene most dönteni. Az érdemi döntésre egy jövőbeni testületi ülésen lát esélyt, ahol az előterjesztésben már szerepelnek az elvárt értékesítési árak is.

Dudás János PÜB elnöke: a valós és a feltüntetett művelési ágakat tüzetesebben át kellene nézni, nem mindenütt egyező.

Dr. Borbás Zsuzsanna jegyző: igen, azt is felül kell még vizsgálni.

Nagy Attila Gyula polgármester: első körben nagyon jó, hogy elkészült az anyag. Egy informális ülésen átnéznék a teljes anyagot, majd egy testületi ülés keretében hoznák meg a végső döntést.

Dudás János PÜB elnöke: az ingatlanoknak van egy könyv szerinti értéke, az alatt semmiképp se adják el. Érdemes áttekinteni a Nemzeti Földalapkezelő településre vonatkozó árait is, Üllésre vonatkozóan 1 millió/hektár árat ír. Nem lesz egyszerű az árat meghatározni, de a könyv szerinti érték alapot adhat.

Dr. Borbás Zsuzsanna jegyző: a határozati javaslat – I.-ről javasolja dönteni, hisz az tartalmazza a vagyonrendelethez kapcsolódó teljes vagyontárat – függelék formájában.

Dudás János PÜB elnöke: Kérdés, észrevétel van-e az előterjesztéssel kapcsolatosan? Ha nincs, javasolja „Az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól szóló 13/2021.(X.19.) önkormányzati rendelet függelékének módosítása” tárgyú határozati javaslatban foglaltak támogatását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért és az alábbi határozatot hozza:

**73/2022.(X.11.)PÜB határozat**

**Tárgy**: Az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól” szóló 13/2021.(X.19.) önkormányzati rendelet függelékének módosítása

**H A T Á R O Z A T**

A Pénzügyi- és Ügyrendi Bizottság a *„*Az önkormányzat vagyonáról, a vagyonhasznosítás rendjéről és a vagyontárgyak feletti tulajdonosi jogok gyakorlásának szabályairól” szóló 13/2021.(X.19.) önkormányzati rendelet függelékének módosítása*”* tárgyú határozati javaslatban foglaltak elfogadását javasolja.

Erről jegyzőkönyvi kivonaton értesítést kap:

1. bizottsági tagok

Dudás János PÜB elnöke: a határozati javaslat – II-ről egy későbbi időpontban döntsenek.

**3.) Napirend**

**Döntés az Ipari területek bérbeadásáról**

Előadó: Nagy Attila Gyula polgármester

Dudás János PÜB elnöke: az előterjesztést megkapták. A téma korábbi testületi ülések témája is volt.

Nagy Attila Gyula polgármester: a területek szabályos módon meghirdetésre kerültek, a Direkt-Gáz Kft., a VL Sped Trans Kft., a DOMA-FOOD Bt. és a Rá-Drótos Kft. ajánlatai beérkeztek, összesen 5 ingatlanra. Minden ajánlattevő konkrét hasznosítási tervvel állt elő. A 2 fennmaradó területre már most több jelentkező is lenne, pl. a Habi Kft, egy gépjárműjavító cég és egy utánfutógyártó cég is. Rövidesen ezeket a területeket is meghirdetik.

Dudás János PÜB elnöke: kérdés, észrevétel van-e az előterjesztéssel kapcsolatosan? Ha nincs, javasolja határozati javaslatokban foglaltak jóváhagyását – elsőként a 490/4 hrsz-ú ipari terület bérbeadásáról döntsenek, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért és az alábbi határozatot hozza:

**74/2022. (X. 11.) önkormányzati határozat**

**Tárgy:** Döntés a 490/4 helyrajzi számú ipari terület bérbeadásáról

**H A T Á R O Z A T**

A Pénzügyi- és Ügyrendi Bizottság az önkormányzat tulajdonát képező 490/4 helyrajzi számú kivett ipari, gazdasági terület megnevezésű ingatlan bérbeadását javasolja a Direkt-Gáz Kft. részére határozott, 5 éves időtartalomra, 542,- Ft/m2 áron.

Erről jegyzőkönyvi kivonaton értesítést kap:

1. bizottsági tagok

Dudás János PÜB elnöke: javasolja a 490/5 hrsz-ú ipari terület bérbeadásáról is döntsenek, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért és az alábbi határozatot hozza:

**75/2022. (X. 11.) önkormányzati határozat**

**Tárgy:** Döntés a 490/5 helyrajzi számú ipari terület bérbeadásáról

**H A T Á R O Z A T**

A Pénzügyi- és Ügyrendi Bizottság az önkormányzat tulajdonát képező 490/5 helyrajzi számú kivett ipari, gazdasági terület megnevezésű ingatlan bérbeadását javasolja a VL Sped Trans Kft részére határozott, 5 éves időtartalomra, 542,- Ft/m2 áron.

Erről jegyzőkönyvi kivonaton értesítést kap:

1. bizottsági tagok

Dudás János PÜB elnöke: javasolja a 490/7 hrsz-ú ipari terület bérbeadásáról is döntsenek, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért és az alábbi határozatot hozza:

**76/2022. (X. 11.) önkormányzati határozat**

**Tárgy:** Döntés a 490/7 helyrajzi számú ipari terület bérbeadásáról

**H A T Á R O Z A T**

A Pénzügyi- és Ügyrendi Bizottság az önkormányzat tulajdonát képező 490/7 helyrajzi számú kivett ipari, gazdasági terület megnevezésű ingatlan bérbeadását javasolja a DOMA-FOOD Bt. részére határozott, 5 éves időtartalomra, 542,- Ft/m2 áron.

Erről jegyzőkönyvi kivonaton értesítést kap:

1. bizottsági tagok

Dudás János PÜB elnöke: javasolja a 490/2 hrsz-ú és a 490/3 hrsz-ú ipari területek bérbeadásáról is döntsenek, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért és az alábbi határozatot hozza:

**77/2022. (X. 11.) önkormányzati határozat**

**Tárgy:** Döntés a 490/2 és 490/3 helyrajzi számú ipari területek bérbeadásáról

**H A T Á R O Z A T**

A Pénzügyi- és Ügyrendi Bizottság az önkormányzat tulajdonát képező 490/2 és a 490/3 helyrajzi számú kivett ipari, gazdasági terület megnevezésű ingatlan bérbeadását javasolja a Rá-Drótos Kft. részére határozott, 5 éves időtartalomra, 542,- Ft/m2 áron.

Erről jegyzőkönyvi kivonaton értesítést kap:

1. bizottsági tagok

**4.) Napirend**

**Forrás-4 Szennyvíz-Közmű Önkormányzati Társulás megszüntetése — megszűnés időpontjának módosítása**

Előadó: Nagy Attila Gyula polgármester

Dudás János PÜB elnöke: megkapták az előterjesztést, a témát korábban már tárgyalták.

Kérdés, észrevétel van-e? Amennyiben nincs, úgy javasolja a „Forrás-4 Szennyvíz-Közmű Önkormányzati Társulás megszüntetése — megszűnés időpontjának módosítása” tárgyú határozati javaslatban foglaltak támogatását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért és az alábbi határozatot hozza:

A Pénzügyi- és Ügyrendi Bizottság 2 igen szavazattal a javaslattal egyetért és az alábbi határozatot hozza:

**78/2022. (X. 11.) önkormányzati határozat**

**Tárgy:** Forrás-4 Szennyvíz-Közmű Önkormányzati Társulás megszüntetése — megszűnés időpontjának módosítása

**H A T Á R O Z A T**

A Pénzügyi- és Ügyrendi Bizottság a „Forrás-4 Szennyvíz-Közmű Önkormányzati Társulás megszüntetése — megszűnés időpontjának módosítása” tárgyú határozati javaslatban foglaltak elfogadását javasolja.

Erről jegyzőkönyvi kivonaton értesítést kap:

1. bizottsági tagok

**5.) Napirend**

**Közbeszerzési eljárás megindítása – „Üllés Nagyközség belterületi vízrendezés III. ütem – 2021.**

Előadó: Nagy Attila Gyula polgármester

Dudás János PÜB elnöke: megkapták az előterjesztést, a témát korábban már tárgyalták.

Nagy Attila Gyula polgármester: a projekt a Petőfi Sándor utca, a Rúzsai út és 3-0-0 jelű önkormányzati kezelésű csatorna vízrendezésére vonatkozik.

Dr. Borbás Zsuzsanna jegyző: valamint a Kis utcai szakaszra.

Dudás János PÜB elnöke: a Kamara kérte tőlük, hogy mérjék fel a csatornák tulajdonosainak, üzemeltetőinek nevét, a csatornák helyrajzi számait, azok elnevezését és erről tájékoztassák őket. Nekik ezek az információk nincsenek meg, viszont a csatornák állapotát bárki láthatja.

Nagy Attila Gyula polgármester: a Kamara miért nem az önkormányzatok keresi meg ezzel?

Dudás János PÜB elnöke: a kamara elnökét a kért adatokról tájékoztatni nem tudta, arról viszont igen, hogy a csatornák állapota katasztrofális, azok semmiféle vízgazdálkodásra nem alkalmasak.

Kérdés, észrevétel van-e? Amennyiben nincs, úgy javasolja a „Közbeszerzési eljárás megindítása – „Üllés Nagyközség belterületi vízrendezés III. ütem – 2021” tárgyú határozati javaslatban foglaltak támogatását, melyet szavazásra bocsát.

A Pénzügyi- és Ügyrendi Bizottság 2 igen szavazattal a javaslattal egyetért és az alábbi határozatot hozza:

**79/2022. (X. 11.) önkormányzati határozat**

**Tárgy:** Közbeszerzési eljárás megindítása – „Üllés Nagyközség belterületi vízrendezés III. ütem – 2021

**H A T Á R O Z A T**

A Pénzügyi- és Ügyrendi Bizottság a „Közbeszerzési eljárás megindítása – „Üllés Nagyközség belterületi vízrendezés III. ütem – 2021” tárgyú határozati javaslatban foglaltak elfogadását javasolja.

Erről jegyzőkönyvi kivonaton értesítést kap:

1. bizottsági tagok

Dudás János PÜB elnöke: amennyiben nyílt ülésben nincs kérdés, észrevétel, javaslat, úgy az elkövetkezendő napirendre figyelemmel zárt ülés elrendelését javasolja, melyet szavazásra bocsát.

A Pénzügyi-i és Ügyrendi Bizottság 2 igen szavazattal a javaslattal egyetért, és az alábbi határozatot hozza:

**80/2022. (X. 11.) önkormányzati határozat**

**Tárgy:** Zárt ülés elrendelése

**H A T Á R O Z A T**

Az Pénzügyi- és Ügyrendi Bizottság – figyelemmel Magyarország helyi önkormányzatairól szóló 2011. évi CLXXXIX törvény 46.§ (2) bekezdésére – zárt ülés megtartását rendeli el.

Erről jegyzőkönyvi kivonaton értesítést kap:

1. bizottsági tagok

Dudás János PÜB elnöke: van-e kérdés, észrevétel, javaslat? Amennyiben nincs, a Pénzügyi- és Ügyrendi Bizottság nyílt ülését berekeszti, a jegyzőkönyvet 8 óra 39 lezárja.

k.m.f.

 Dudás János Mészáros Marcell

 bizottság elnöke bizottság tagja